CELEX: C2006/281/68
Language: el
Date: 2006-11-18 00:00:00
Title: Υπόθεση T-253/06 P: Αναίρεση που άσκησε στις 8 Σεπτεμβρίου 2006 o O. Chassagne κατά της αποφάσεως που εξέδωσε το Δικαστήριο Δημόσιας Διοίκησης στις 29 Ιουνίου 2006 στην υπόθεση F-11/05, Chassagne κατά Επιτροπής

18.11.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 281/38
            
         Αναίρεση που άσκησε στις 8 Σεπτεμβρίου 2006 o O. Chassagne κατά της αποφάσεως που εξέδωσε το Δικαστήριο Δημόσιας Διοίκησης στις 29 Ιουνίου 2006 στην υπόθεση F-11/05, Chassagne κατά Επιτροπής
   (Υπόθεση T-253/06 P)
   (2006/C 281/68)
   Γλώσσα διαδικασίας: η γαλλική
   Διάδικοι
   
      Αναιρεσείων: O. Chassagne (Βρυξέλλες, Βέλγιο) (εκπρόσωποι: S. Rodrigues και C. Bernard-Glanz, δικηγόροι)
   
      Αντίδικος στην αναιρετική διαδικασία: Επιτροπή των Ευρωπαϊκών Κοινοτήτων
   Αιτήματα του αναιρεσείοντος
   Ο αναιρεσείων ζητεί από το Πρωτοδικείο:
   
               —
            
            
               να εξαφανίσει τη διάταξη του Δικαστηρίου Δημόσιας Διοίκησης της 29ης Ιουνίου 2006 στην υπόθεση F-11/05·
            
         
               —
            
            
               να δεχθεί τα αιτήματα ακυρώσεως και αποζημιώσεως που υπέβαλε ο αναιρεσείων πρωτοδίκως·
            
         
               —
            
            
               να καταδικάσει την αναιρεσίβλητη στο σύνολο των δικαστικών εξόδων.
            
         Λόγοι αναιρέσεως και κύρια επιχειρήματα
   Με τον πρώτο λόγο ο αναιρεσείων ισχυρίζεται ότι το Δικαστήριο Δημόσιας Διοίκησης υπέπεσε σε διαδικαστική πλημμέλεια θίγουσα το δικαίωμα άμυνάς του διότι δεν του δόθηκε η δυνατότητα να υποβάλει τις παρατηρήσεις του επί των εγγράφων στα οποία το ΔΔΔ στήριξε την επιχειρηματολογία του και διότι ορισμένα στοιχεία που προσκόμισε καθώς και ορισμένα έγγραφα που κατέθεσε κατά τη διάρκεια της διαδικασίας δεν ελήφθησαν υπόψη. Με τον δεύτερο λόγο ο αναιρεσείων υποστηρίζει ότι το ΔΔΔ παρέβη το κοινοτικό δίκαιο αλλοιώνοντας τους λόγους της αρχικής προσφυγής-αγωγής και παρερμηνεύοντας τις διατάξεις του Κανονισμού Υπηρσιακής Καταστάσεως των Υπαλλήλων των Ευρωπαϊκών Κοινοτήτων. Θεωρεί επίσης ότι το ΔΔΔ υπέπεσε σε πρόδηλα σφάλματα εκτιμήσεως των πραγματικών περιστατικών.